open-index/open-wikipedia-markdown huggingface dataset:
Ferganadalen

**Ferganadalen**, eller **Ferghanadalen**, (usbekisk: *Farg'ona vodiysi* eller Фарғона водийси; kirgisisk: Фергана өрөөнү, *Fergana öröönü*; tadsjikisk: водии Фарғона, *vodii Farghona*; russisk: Ферганская долина, *Ferganskaja dolina*; persisk: وادی فرغا نہ) er en sentralasiatisk tettbefolket dalslette som ligger mellom Tian Shan i nord og Alajfjellene i sør. Ferganadalen deles mellom Usbekistan, Tadsjikistan og Kirgisistan. Over 10 millioner mennesker bor i den 300 kilometer lange og oppimot 150 kilometer brede dalen som gjennomflytes av elvene Naryn og Kara-Darja i øst. De flyter sammen i nærheten av Namangan og blir da til elven Syr-Darja som fortsetter vestover gjennom dalen. Viktige byer er Andijon, Namangan, Margilan, Fergana, Kokand, Osj og Khujand.

## Eksterne lenker
*
The Piano Rolls

***The Piano Rolls*** er en samling soloinnspillinger av Jelly Roll Morton som opprinnelig ble gjort 1923–24 på pianoruller. Opptakene ble gjort den 22. og 23. februar 1997 av musikkforskeren Artis Wodehouse i Academy of Arts and Letters i New York for Nonesuch.

For å få en så autentisk innspilling som mulig ble alle tilgjengelige historiske skjellakkplater av Morton analysert ved hjelp av datateknikk for å få informasjoner om hvordan han hadde brukt pedal, anslag, dynamikk og rytmikk. Sammen med informasjonen fra pianorullene ble resultatet brukt til å styre et *[[Disklavier]]*, utstyrt med mikrofoner. Innspillinger med George Gershwin ble produsert på liknende måte.

## Sporliste
#«Midnight Mama»
#«Shreveport Stomp»
#«Stratford Hunch»
#«Dead Man Blues»
#«Grandpa's Spells»
#«Tin Roof Blues» (Elmer Schoebel / Larry Sheilds / Leon Roppolo)
#«London Blues»
#«King Porter Stomp»
#«Sweet Man» (Maceo Pincard)
#«Original Jelly Roll Blues»
#«Mr. Jelly-Lord»
#«Tom Cat Blues»

## Musiker
*Jelly Roll Morton – piano

## Eksterne lenker
*
Skardsøya

**Skardsøya** er ei øy i Aure kommune i Møre og Romsdal fylke. Den har et areal på  og 300 innbyggere (2001). Skardsøya er skilt fra fastlandet med Torsetsundet og Dromnessundet, men det er bro over begge sundene: Torsetsundbrua og Dromnessundbrua. Skardsøya er landfast med halvøya Lesundøya, hvor skillet går ved Drageidet. Øyas høyeste punkt er Bjørnskardliknubben 390 moh.

## Severdigheter
Støttepunkt Melland, godt bevart tysk kanonstilling fra andre verdenskrig på nordvestsiden av øya. Her finnes også rester av et jernbaneanlegg bygget av russiske krigsfanger. Området er godt merket med turstier og egen parkeringsplass.

## Se også
* *[[Grunnkretser i Aure kommune]]*

## Referanser
Fylkesvei 5396

**Fylkesvei 5396** går mellom Vestbygdi og Djukastein i Voss kommune.

Frem til 2019 hadde veien betegnelsen fylkesvei 312 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 344 (Hordaland)

**Fylkesvei 344 i Hordaland (Fv344)** gikk mellom Høvik og Gullbrå i Vaksdal kommune. Veiens lengde var 35,6&nbsp;km.

Hele strekningen følger elva Ekso i Eksingedalen.

2019 ble veien erstattet av fylkesvei 5410 og fylkesvei 5388.

## Kommuner og knutepunkter

* Høvik
* fra Nesheim til  Evanger i Voss (23,3&nbsp;km)
*Endepunkt Gullbrå

## Referanser


## Eksterne lenker
* Vegvesenets vegkart
Nördlingen

**Nördlingen** er en by i den tyske delstaten Bayern, i det sydlige Tyskland.

Byen ligger i Donau-Ries-distriktet og ligger langs Den romantiske veien.

## Geografi
Her finner man det kjente *Nördlinger Ries*, et gigantisk krater fra et meteorittnedslag for om lag 15&nbsp;millioner år siden.
Meteoritten ble antatt å ha en diameter på 1&nbsp;km, og krateret har en diameter på ca. 23&nbsp;km.

## Historie
Man har funnet rester av steinalderbosetting i nærheten av byen. Navnet *Nordlinga* er beskrevet første gang i år 898. 
I året 1215 fikk byen handelsrettigheter og riksumiddelbarheten av keiser Fredrik II. Da ble den første bymuren bygget, restene av murene kan skjelnes fremdeles.

Første gang Nördlingen nevnes som markedssted var i år 1219. Det var landbruksvarer såvel som tekstiler, pelsverk og metallvarer som ble omsatt. Byen ble den mest betydningsfulle sørtyske handelsbyen etter Frankfurt am Main. I 1238 ble store deler av den gamle bydelen ødelagt av brann. Håndverkere slo seg ned utenfor de opprinnelige bymurene.  For å beskytte disse, lot keiser Ludvig IV bygge en ny mur rundt byen i 1327, og det er denne som står i dag.

Det er kun tre byer som i dag fremdeles har en komplett mur rundt seg, de er foruten Nördlingen Dinkelsbühl og Rothenburg ob der Tauber. St. Georgs-kirken ble påbegynt i 1427. Byen var innblandet i to slag under tredveårskrigen (1618&ndash;1648).

## Galleri

Fil:TRS 040418 022.jpg|*Tanzhaus*
Fil:St. Georg Nördlingen TRS 040418 028.jpg|*St. Georgs-kirke*
Fil:TRS 040418 034.jpg|*St. Georgs-kirke*
Fil:Backofenturm Nördlingen TRS 040418 055.jpg|*Bymuren*


Fil:Löpsinger Tor Nördlingen TRS 040418 019.jpg|*Löpsinger Tor*
Fil:Hafenmarkt Nördlingen TRS 040418 046.jpg|*Ved Tändelmarkt*
Fil:Baldinger Tor Nördlingen (Bayern) TRS 040418 056.jpg|*Baldinger Tor*
Fil:Nördlingen TRS 040418 058.jpg|*Bymuren*


Fil:Rathaus Nördlingen TRS 040418 024.jpg|*Rådhuset*
Fil:Nördlingen TRS 040418 027.jpg|*Typiske hus*
Fil:Nördlingen TRS 040418 053.jpg|*Zum Roten Löwen*
Fil:Nördlingen TRS 040418 050.jpg|*Klösterle*

## Referanser

## Eksterne lenker
*
Off the Wall (sang)

«**Off the Wall**» var den tredje hiten fra Michael Jacksons album *[[Off the Wall]]* fra 1979. Singelen ble sluppet våren 1980. Låta var den tredje av fire låter fra *Off the Wall*-albumet som kom seg inn blant Top 10. Den la seg på 5. på soul-lista og på 10. på pop-lista.

## Låtliste
### UK single
# "Off The Wall" – 4:06
# "Working Day And Night" – 5:04

### US single
# "Off The Wall" – 4:06 
# "Get On The Floor" – 4:57

## Eksterne lenker
* Lyrics  på Lyrics007
Nypan leir

**Nypan leir** er en tidligere militærleir 1&nbsp;km nord for tettstedet Klett i Trondheim kommune.

Leirområdet ble under andre verdenskrig benyttet av tyskerne, men ble senere tatt over av Forsvaret. De siste årene ble leiren benyttet til militærauksjoner, der forsvaret auksjonerte bort gammelt militært utsyr. Siste auksjon fant sted våren 2003. Leiren ble etter det overtatt av et eiendomsfirma, og området ble regulert for utbygging av boliger. Arbeidet med å rive leiren startet høsten 2006, og byggearbeidet tok til våren 2007. Boligområdet er i dag inndelt i gatene Ole Nypans vei og Arsenalveien.

## Referanser
Remember the Time

«**Remember the Time**» var en populær låt fra Michael Jacksons album, *[[Dangerous]]*, i 1991. Singelen ble sluppet i mars 1992. Låta føk til topps på Billboards R&B-liste og la seg på #3 på Billboard Hot 100. Låta er skrevet og komponert av Teddy Riley, Jackson og Bernard Belle.

## Musikkvideo
Som flere av Jacksons tidligere videoer var musikkvideoen til «Remember the Time» gjennomarbeidet og rimelig lang. Den var en liten historie i seg selv. 
Videoen foregår i det gamle Egypt. Faraoen (spilt av Eddie Murphy) og hans kone ønsker å bli underholdt og to underholdere blir kalt inn. Først en pinnesjonglør, deretter en flammesluker. Den første blir kastet til løvene, den andre halshogd. Den tredje som kommer inn i rommet er Jackson kledd i en blå kappe. Jackson sprer sort pulver foran seg før han forsvinner. Hoffet gisper og stopper å spille. Jackson dukker opp i vanlige klær og musikken starter. Han kysser dronningens hånd og blir jaget rundt i palasset og på markedet. Han rister av seg vaktene og kysser dronningen. Deretter danser han sammen med egyptiske dansere før han forsvinner på nytt.

## Eksterne lenker
* «Remember the Time» på YouTube
* Teksten
Jortveit

**Jortveit** er et tettsted i Grimstad kommune i Aust-Agder. Tettstedet har  innbyggere per 1. januar , og ligger omtrent 14 kilometer sørvest for kommunesenteret Grimstad. Jortveit ligger i området som tidligere var Eide kommune.

Uthavna Homborsund er en del av tettstedet Jortveit.

## Referanser
KNM «Skudd» (P962)

:*Dette er siden om KNM «Skudd». For fartøyklassen og tekniske detaljer, se [[Skjold-klassen]]*

**KNM «Skudd»** er det andre seriefartøyet i Skjold-klassen, som er marinens nye MTB-serie, og skal overta for Hauk-klassen. Det første fartøyet i klassen var KNM Skjold (P960), som ble sjøsatt første gang i september 1998, som et forseriefartøy.
__TOC__
## Leveranse og sertifisering
28. september 2003 ble kontrakten om bygging av Skjold-klassen underskrevet, og KNM Skudd ble påbegynt en tid etter dette. Fartøyet ble sjøsatt 3. mai 2007, og mannskapet begynner nå opplæring på fartøyet, før endelige sertifiseringer av fartøy og mannskap gjør fartøyet klart til overtagelse av Marinen høsten 2008. Det ventes at sjøtesting og sertifisering vil ta kortere tid enn med KNM «Storm», siden fartøyene er identiske.

## Se også
*Skjold-klassen
*Liste over den Kongelige Norske Marines skip

## Referanser


## Litteratur
* Marius Thomassen: *90 år under rent norsk orlogsflagg*.

## Eksterne lenker
* KNM Skudd sjøsatt (Forsvarsnett)
Magnesiumoksid

**Magnesiumoksid** (MgO) er et oksid av magnesium. Det er et hvitt, fast stoff med høyt smeltepunkt. Det er et basisk oksid.

Magnesiumoksid har E-nummer 530 og blir brukt som surhetsregulerende middel. Stoffet blir også brukt som hjelpestoff i tabletter. 

Magnesium virker avførende. Siden det er basisk, kan det brukes mot sure oppstøt. 

Det brukes til å holde håndflatene tørre og brukes derfor av turnere, klatrere og andre i situasjoner der man vil ha godt grep.

## Referanser
Jærmalere

**Jærmalere** er en betegnelse på kunstmalere som har latt seg inspirere av landskapet Jæren. Jernbanen Jærbanen ble åpnet i 1878, og gjorde Jæren mer tilgjengelig for tilreisende. På denne tiden var flere kunstmalere aktive på Jæren. De bodde gjerne fast andre steder, men var på Jæren om sommeren. Jærmalere som Kitty Kielland og Nicolai Ulfsten var mye på Jæren, og malte landskapsbilder. Motiver som går igjen er jærstrendene med sanddyner, jærhus og torvtaking. Etterhvert har det like mye vært det spesielle lyset og den vide himmelen som har gitt den kunstneriske utfordringen. Lysforholdene blir sammenlignet med Skagen i Danmark. Til forskjell fra Skagen var det ingen fast kunstnerkoloni og besøkene var mer spredte.

Sigbjørn Obstfelder uttrykte det slik: «Mere og mere elsker jeg dette slettelandet. Dette at øyet kan vandre, vandre milevis og aldri møte som som stenger, men stadig lys.»

Av nyere kunstnere, kan nevnes Oskar Sørreime, som i 1970 flyttet fra Stavanger til «Kvitlastova», et gammelt jærhus som var blitt flyttet og gjenreist på Varhaug, for å være der det meste av året for å male jærlandskaper. Han hadde brukt motorsykkel fra 1954 og bil etter 1961 for å komme lett til sine yndlingsmotiver. Hans uttrykk er kullstift og oljemaleri. Også andre kunstnere har vært aktive, slik at der trolig har vært kontinuerlig kunstnerisk aktivitet siden Kielland og Ulfstens dager.

I perioden etter annen verdenskrig og mot 1970 var jæren-motiver så populære blant folk flest, at enkelte satte i gang masseproduksjon av «ekte oljemalerier fra jæren». Kunstneren Roland Lengauer stilte i 1979 ut bildet «Gjærlandskap» der (g)jæren formelig eser ut av bildet og ut på den fine forgylte rammen. 

Jæren ble motiv for landskapsmalere fra rundt 1870. Landskapet preget av monotone sletter og mot grått hav passet dårlig til dramatiske bilder som romantikken med J.C. Dahl og andre søkte. Hans Gude oppfordret sine elever til å besøke Jæren. Kitty Kielland (fra 1874) og Nicolai Ulfsten (fra 1878) var de første. Kielland inspirerte blant andre Eilif Petersen, Frits Thaulow og Harriet Backer til å komme. Harriet Backer besøkte Jæren en gang sammen med venninen Kitty Kielland og Backer malte der noen av sine få landskapsbilder blant annet "Fra Kvalben" (1884). 

## Se også

* Kitty Kielland  (1843–1914)
* Nicolai Ulfsten  (1854–1885)
* Sigurd Moe  (1860–1917) 
* Per Gjemre  (1864–1928)
* August Jacobsen  (1868–1955)
* Bernhard Hinna  (1871–1951) 
* Emil Abrahamsen  (1875–1964)
* Ole Tjøtta  (1880–1930)
* Kalle Orstad  (1919–1995) 
* Oskar Sørreime (1919-2007)
## Referanser


## Litteratur
* Hild Sørby: *Jærmaleriet, fra landskap til visjon*, Oslo 1983.
* Hild Sørby: *Oscar Sørreime* (utstillingskatalog) Hå kommune og Universitetsforlaget ISBN 82-00-07179-0

## Eksterne lenker
* Jæren i malerkunsten på Sandalsand
Henri Manguin

**Henri Charles Manguin** (født 23. mars 1874 i Paris, død 25. september 1949 i Saint-Tropez) var en fransk maler som regnes til fauvistene.

Han studerte billedkunst hos Gustave Moreau ved Ecole des Beaux-Arts sammen med Henri Matisse og Charles Camoin, som han ble venner med. De var sammen om å kopiere renessansekunst i Louvre. Impresjonismen gjorde inntrykk på Manguin, noe som vises i pastellbildene fra den tiden.

Han giftet seg i 1899 og brukte konen Jeanne og barna som modeller i mange bilder. I 1902 stilte han ut for første gang i Salon des indépendants og Salon d'automne. Bildene der var av middelhavskystlandskaper og anses å utgjøre høydepunkter i hans kunstnerkarriere.

Han og Albert Marquet reiste mye i sydlige deler av Europa, og han slo seg ned i Saint-Tropez i 1949.


Bemberg Fondation Toulouse - Le Golfe - Henri Manguin.jpg|*Le Golf* Fondation Bemberg, Toulouse, France


## Referanser
Plommevepser

**Plommevepser** er en slekt av plantevepsene i familiegruppen bladvepser.  

## Levevis
Plommevepser legger egg i blomsten på plommetre.  Larven utvikles og vokser inne i plommen og spiser deler av den fra innsiden.  Den spiser seg ut av den første plommekarten og så inn i en ny.  Larven kan rekke å spiser seg igjennom 3-4 plommekart før den slipper seg ned på bakken og graver seg litt ned i jorden under treet og forpupper seg.  Neste år, om våren, under blomstringen vil den klekke som en ny plommeveps.  

## Systematisk inndeling / europeiske arter
Det finnes 14 arter plommeveps i Europa hvorav de to artene *Hoplocampa minuta* og *Hoplocampa flava* er registrert fra Norge.  

* orden vepser (Hymenoptera)
** delgruppe plantevepser (Symphyta)
*** overfamilie Tenthredinoidea
**** familie bladvepser (Tenthredinidae)
***** underfamilie Nematinae
****** slekt **Hoplocampa**
******* *Hoplocampa alpina*
******* *Hoplocampa ariae*
******* *Hoplocampa brevis*
******* *Hoplocampa cantoti*
******* *Hoplocampa chamaemespili*
******* *Hoplocampa chrysorrhoea*
******* *Hoplocampa crataegi*
******* *Hoplocampa flava*
******* *Hoplocampa fulvicornis*
******* *Hoplocampa minuta*
******* *Hoplocampa pectoralis*
******* *Hoplocampa phantoma*
******* *Hoplocampa plagiata*
******* *Hoplocampa testudinea*

## Kilder
* Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr. 

## Eksterne lenker
*
Richard R. Schrock

**Richard Royce Shrock** (født 4. januar 1945) er en amerikansk kjemiker og nobelprisvinner.

Shrock er født i Berne i Indiana. Han utdannet seg i kjemi ved University of California og tok doktorgrad ved Harvard. I 1975 ble han ansatt ved Massachusetts Institute of Technology, der han i dag innehar en professorstilling i kjemi. 

I 2005 ble Schrock tildelt Nobelprisen i kjemi sammen med Robert Grubbs og Yves Chauvin for sitt arbeid med den organiske synteseteknikken olefinmetatese.

## Referanser


## Eksterne lenker
Plainfield (Indiana)

**Plainfield** er en by i Hendricks County, Indiana, USA.  I 2005 hadde byen  innbyggere.

## Referanser


## Eksterne lenker
*
Joseph Jackson

**Joseph Walter Jackson** (1928–2018) var en amerikansk talentmanager og faren i den musikalske Jackson-familien. Hans drøm var at hans barn skulle bli kjente og populære musikere, noe som førte til at han dannet gruppen The Jackson 5. Gruppen ble etter mye hardt arbeid kjente og fikk mange slagere. Joseph har med årene fått mye kritikk for sin strenge disiplin og at han brukte fysisk og psykisk press på barna sine. Hans åttende barn, Michael Jackson, har fortalt at faren under øvinger slo ham og brødrene hans med belte og andre gjenstander. Han har også påstått at faren aldri viste ham kjærlighet som en far skal gjøre. Michaels søster La Toya Jackson har også kritisert faren, spesielt i sin bok *[[La Toya: Growing up in the Jackson Family]]*. Flere rykter florerer om ham og tiden som manager for sønnene.

## Familie
Joseph Jackson var gift med Katherine Jackson og de fikk ti barn sammen. 
#Rebbie Jackson (1950), datter
#Jackie Jackson (1951), sønn
#Tito Jackson (1953), sønn
#Jermaine Jackson (1954), sønn
#La Toya Jackson (1956), datter
#Marlon Jackson (1957), tvillingsønn
#Brandon Jackson (1957), tvillingsønn (dødfødt)
#Michael Jackson (1958–2009), sønn
#Randy Jackson (1961), sønn
#Janet Jackson (1966), datter

De har 26 barnebarn.

Katherine søkte om skilsmisse i 1974 og i 1979, men begge søknadene ble trukket tilbake. I 1974 fikk Joseph et barn med en groupie, mens i 1974 ble det påstått at han hadde et forhold til en sekretær på Motown.

## Senere liv
Etter at The Jackson 5 forlot ham til fordel for solokarriere, andre agenter og plateselskaper, ble han manager for karrierene til døtrene La Toya og Janet. De forlot han også til fordel for andre støttespillere og solokarriere.

## Referanser


## Eksterne lenker
* 
* 
*
Asle Geir Johansen

**Asle Geir Widnes Johansen** (født 29. september 1954 i Vanylven) er en norsk forfatter, lokalhistoriker, journalist og tidligere redaktør av distriktsavisen *[[Vikebladet Vestposten]]* som utgis i Ulsteinvik. Han er utdannet allmennlærer fra Høgskolen i Volda og var frem til 1992 lærer ved Ulstein ungdomsskole. Han er sønn av politiker og dikter Marie Lovise Widnes (SV).

## Bibliografi

### Biografier
* *Einar Holm - samfunnsbyggjar og lokalpatriot* &ndash; Osberget AS (2015) ISBN: 9788293458029
* *Fotograf Olaf Storegjerde : mannen og verket* &ndash; Sande sogelag/Osberget AS (2015) ISBN:9788293458005 
* *Marie Lovise Widnes: ein kort biografi* &ndash; (Bokkapittel i "Utvalde dikt 1946-2016" Marie Lovise Widnes) Osberget AS (2016)

### Lokalhistorie
* *100 : hundre år - hundre personar i Ulstein* &ndash; Osberget AS (2014) ISBN: 9788299881067
* *Hareid frå 1917 til 2017 : 100 år som eigen kommune* &ndash; Hareid Historielag (2017) ISBN: 9788299887441
* *Volda skisenter gjennom 50 år* &ndash; Volda skisenter (2017) ISBN: 9788230336977
* *Kyrkja i Ulstein : eit ankerfeste gjennom tida* &ndash; Ulstein Sokn (2019) ISBN: 9788230342848

### Andre bøker
* *Tindekvindene : seven summits Sunnmøre : 7 skiturar, 7 fotturar, 14 livshistorier* &ndash; Osberget AS (2014) ISBN: 9788299881067
* *10-årsjubileum IL HØDD NOREGSMEISTER 2012* &ndash; Med Kjetil Hasund og Åge Grimstad &ndash; Grims & Grams Grimstad/Fantastiske Osberget AS (2022) ISBN: 9788230357828
### Medforfatter/Bidragsyter
* *Friidrettens organisasjon : lag, krets, forbund* &ndash; Rigmor Ulstein Johansen (forfatter), Knut Erik Høyby (medforfatter) &ndash; Universitetsforlaget/Norges Friidrettsforbund (1986) ISBN: 8200363813
* *Trening og konkurranse* &ndash; Gunnar Håkenrud (forfatter), Rigmor Ulstein Johansen (medforfatter) &ndash; Universitetsforlaget/Norges fri-idrettsforbund (1988) ISBN: 8200363716
* *Avisutklipp frå 1959 til 1980 om fenomenet Kjetil Hasund* &ndash; Kjetil Hasund (redaktør) &ndash; IL Hødd/Osberget AS (2017) ISBN: 9788293458098
* *Julestjerna* &ndash; Magne Grimstad jr. (redaktør) m. fl. &ndash; Osberget AS (2020) ISBN: 9788293458166

## Referanser
Domaine de Lauroux

**Domaine de Lauroux** er et armagnachus. De ligger i Gascogne-området i Bas-Armagnac og har ca. 40 hektar med vinmarker.

## Historie
Huset ble i kjøpt opp av et engelsk par, Nicolas og Karen Kitchener, i 2004. De produserer både armagnac, floc de Gascogne og rød og hvit vin. Vinene deres er vin de pays (vins de pays des Côtes de Gascogne).

Til produksjonen av armagnac bruker de kun druetypen ugni blanc, og de første årene lagres armagnacen på nye eikefat.

I tillegg til gårdsdriften har de fra 2005 tilbudt Bed&Breakfast overnatting.

## Utvalg
**Armagnac**
* VSOP
* 10 ans
* Hors d'Age
* 15 ans
* 20 ans

Disse leveres som årgangsarmagnacer, dvs at de oppgir både årgang og lagringstid på armagnacene sine. Eksempelvis fås Hors d'Age som 1950, 1967, 1974 og 1985-årgang.

**Floc de Gascogne**
* Floc de Gascogne Rosé (17%)
* Floc de Gascogne Blanc (17%)

**Vin**
* Lauroux Blanc
* Lauroux Rouge
* Lauroux Rose
* Lauroux Confiance 
* Lauroux Moelleux

## Eksterne lenker
*
Saint-Gobain

**Saint-Gobain SA** er et fransk industrikonsern. Konsernet har virksomhet i 64 land og er børsnotert i Paris, London, Frankfurt am Main, Zürich, Brussel og Amsterdam.

Opprinnelig drev Saint-Gobain produksjon av bygningsglass og speilglass. Firmaet fusjonerte i 1970 med Pont-à-Mousson (PAM). Virksomheten til Saint-Gobain omfatter i dag i hovedsak produksjon og distribusjon av tekniske konstruksjonsmaterialer, byggevarer, spesialprodukter, bilglass, flate glass og glassembalasje. 

Saint-Gobain er Europas største distributør av byggevarer.

## Saint-Gobain Ceramic Materials
Datterselskapet Saint-Gobain CM er verdensomspennende og har bedrifter i mer enn 50 land. Saint-Gobain har også en glassfabrikk i Saudasjøen som skjærer til vindusruter for bygninger og kjøretøy samt laminerer skuddsikre glass. Bedriften produserer, behandler og distribuerer flere typer produkter: Glass, rør, isolasjon og diverse keramiske materialer som f.eks. silisiumkarbid.

I Norge eide Saint-Gobain CM det tidligere Arendal Smelteverk på Eydehavn som i dag raffinerer silisiumkarbid som produseres på et smelteverk i Lillesand, i Brasil og Kina.

## Virksomhet i Norge
I Norge eier Saint-Gobain følgende virksomheter som er organisert i Saint-Gobain Distribution Nordic:
*Almenningsbutikken as
*Bergersen flis as
* Brødrene Dahl as (Norway)
*Florvaag bruk bolig as
*Florvaag hus as
* GLAVA AS
*Gyproc as
*Kleivane utviklingsselskap as
*Modul as
*Odnaberget utviklingsselskap as
*Optimera as
** Montér
** Flisekompaniet
**Sikring & låseservice as
*PAM Norge
*Røsand byggevare as
*Saint-Gobain Abrasives as 
*Saint-Gobain Byggevarer as
*Saint Gobain Autover Norge AS
*SG Ceramic Materials AS
* Ventistål AS
* Weber Leca

## Referanser




## Eksterne lenker
*
Corey Hart

**Corey Mitchell Hart** (født 31. mai 1962 i Montréal) er en kanadisk musiker og låtskriver. Etter salgssuksesser med albumene *First Offense* og *Boy in the Box* og låter som «Sunglasses at Night» og «It Ain't Enough» i begynnelsen av 1980-årene, har Hart senere primært livnært seg med låtskriving for artister som Céline Dion og sin kone, den kanadiske sangeren Julie Masse. Hart behersker en rekke instrumenter, inkludert keyboard, piano, gitar og trommer.

## Karriere
Hart ble født i Montréal i den fransktalende provinsen Quebec i Canada. Han vokste opp i Montréal, Spania, Mexico by og Key Biscayne i Florida. Han ble oppdratt av moren alene fra tiårsalderen, da foreldrene ble skilt. Som 13-åring sang han for Tom Jones og spilte inn musikk med Paul Anka i Las Vegas, og 19 år gammel spilte han inn demoer med Billy Joel og Eric Clapton. Hart spilte inn sitt første album, *First Offense*, i Manchester i Storbritannia våren 1982. Albumet ble utgitt i 1983, og solgte til platina i Canada og USA. Sangen «Sunglasses at Night» kom på den amerikanske topp 10-listen, og ble også utgitt som single i 1984.

Det neste albumet var *Boy in the Box* i 1985, der sangen «Never Surrender» ble en stor slager. Albumet solgte 1 million eksemplarer i Canada, som det andre albumet etter Bryan Adams' *Reckless* fra samme år. Hart ble så populær at han ble tilbudt rollen som Marty McFly i filmen *[[Back to the Future]]*, noe han takket nei til. Rollen gikk senere til en annen kanadier, Michael J. Fox. Hart fortsatte å spille inn album, selv om salget avtok i USA, men forble populær i Canada. Han skrev intet mindre enn 26 topp 30-låter i hjemlandet.

Hart bor på Bahamas sammen med sin kone og deres sønn og tre døtre.
    
## Diskografi
;Studioalbum
* *First Offense* (1983)
* *Boy in the Box* (1985)
* *Fields of Fire* (1986)
* *Young Man Running* (1988)
* *Bang* (1990)
* *Corey Hart: The Singles* (1991)
* *Attitude and Virtue* (1992)
* *Corey Hart* (1996) 
* *Jade* (1998)

;Singler
* «Sunglasses at Night» (1984)
* «She Got the Radio» (1984)
* «It Ain't Enough» (1984)
* «Lamp at Midnite» (1985)
* «Never Surrender» (1985)
* «Boy in the Box» (1985)
* «Everything in My Heart» (1985)
* «I Am By Your Side» (1986)
* «Can't Help Falling in Love» (1986)
* «Dancin' With My Mirror» (1987)
* «Take My Heart» (1987)
* «Too Good to Be Enough» (1987)
* «In Your Soul» (1988)
* «Spot You in a Coalmine» (1988)
* «A Little Love» (1990)
* «92 Days of Rain» (1992)
* «Baby When I Call Your Name» (1992)
* «Black Cloud Rain» (1996)
* «Tell Me» (1997)
* «Third of June» (1997)
* «Sunglasses at Night» (2002)

## Referanser


## Eksterne lenker
* 
* 
* 
*
The Respatexans

**The Respatexans** er et norsk countryrockband. Bandet består av brødrene Lars Håvard (gitar, pedal steelgitar og vokal) og Aslag Haugen (vokal og gitar) fra Hellbillies, bassist Bjørn Holm (Vidar Busk, Odd Nordstoga) og trommeslager Knut Hem (Reidar Larsen, Øystein Sunde). Bandet ga ut sin første plate *Almost Famous* i 1998. I 2005 kom oppfølgeren *Shine On* som ga dem Spellemannprisen 2005 i klassen country.

## Diskografi
* *[[Almost Famous]]* (BMG Records, 1998)
* *[[Shine On (The Respatexans-album)|Shine On]]* (MW Records, 2005)
* *[[Songs From Hellbilly Heaven]]* (2010)

## Eksterne lenker
* Hjemmeside
Sandra Borgmann

**Sandra Borgmann** (født 25. april 1974 i Mülheim an der Ruhr i Nordrhein-Westfalen) er en tysk skuespillerinne.

Hun studerte skuespill ved Folkwang Hochschule i Essen fra 1994 til 1997, og har siden hatt roller i en rekke filmer og fjernsynsserier.

## Filmografi
### Spillefilmer (utvalg)
* 1997 – High (kortfilm)- Valerie
* 1998 – Im Juli – Marion
* 1998 – Oi! Warning – Sandra
* 2000 – Hotel Elfie – Cora Blitz
* 2002 – Halbe Miete – Anette
* 2003 – Traumprinz in Farbe – Meike Arnold
* 2004 – Eine Sommergeschichte – Kim
* 2004 – Ein krasser Deal – Kerstin
* 2005 – Die Bluthochzeit – Katrin Walzer
* 2005 – Das Beste Jahr meines Lebens – Ziggy
* 2005 – Unter dem Eis – Sandra Kornatz
* 2006 – FC Venus – Katja Hagen

### Fjernsyn
* 1997 – Bedtime Stories
* 1998 – Hotel Elfie – Cora Blitz
* 1998 – "Die Anrheiner" – Ulrike Petersen
* 1999 – Tatort – Bienzle und der Mann im Dunkeln – Claudia
* 2000 – SOKO Leipzig – Anna Horn
* 2001 – Berlin, Berlin – Rosalie Butzke
* 2001 – Tatort – Fette Krieger – Mona
* 2001 – "Küstenwache" – Mörderische Konkurrenz – Tina
* 2003 – Tatort – Wenn Frauen Austern essen – Laura Lord
* 2004 – Tatort – Odins Rache – Astrid Gehrmeier
* 2004 – Ladykracher – forskjellige biroller
* 2005 – "Mit Herz und Handschellen" – Bombige Aussichten – Lucy Schrader
* 2006 – Tatort – Gebrochene Herzen – Christiane Hecht
* 2006 – KDD-Kriminaldauerdienst: Auf schmalem Grat – Marlies Haroska 
* 2006 – "Rosa Roth – Sechs Tage zuviel" – Dr. Stefanie Frank

## Referanser


## Eksterne lenker
* 
*
Anna Wisborg Blix

**Anna Wisborg Blix** (født 1985) er en norsk biolog, journalist, politiker (Rødt) og sakprosaforfatter.

Blix er født Bergen, oppvokst i Hammerfest. Hun har en mastergrad i biologi fra Universitetet i Oslo og vant Masterstipendet 2012 hos Akademika forlag for sin masteroppgave i økologi.

Hun har fagansvar for «sau og geit» i Store norske leksikon. Hun jobbet som politisk rådgiver i Sabima fra 2013 til 2017, der hun jobbet med kulturlandskap. I februar 2018 utga Manifest forlag hennes første bok, *En hyllest til sauen. Fortellinga om det lille dyret som bygde landet*. I 2023 kom hennes andre bok ut hos Cappelen Damm, *40 uker, en menneskegraviditet og 81 andre måter å få barn på*.

Hun ble valgt inn som kommunestyrerepresentant for Rød Valgallianse i Hammerfest i 2003, og har vært organisasjonssekretær og sentralstyremedlem i Rød Ungdom og førstesekretær for bystyregruppa til Rødt Oslo. Ved stortingsvalget 2009 var Blix førstekandidat for Rødt i Finnmark. Fra og med 2018 er hun politisk rådgiver i stortingssekretariatet til Rødt.

Blix var redaktør for RadiOrakel fra 2006 til 2007. Hun driver nå med forskningsformidling og har blant annet bidratt i radioprogrammet Ekko, og bidrar jevnlig til spaltene «Forskningsfronten» i *[[Morgenbladet]]* og «Naturligvis» i *[[Klassekampen]]*.

## Publikasjoner
* *En hyllest til sauen. Fortellinga om det lille dyret som bygde landet*, 2018, ISBN 9788283420524
* *40 uker, en menneskegraviditet og 81 andre måter å få barn på*, 2023, ISBN 9788202774479

## Referanser
Skagen fyr

**[[Skagen fyr]]** som også kalles «det grå fyr», ble påbegynt i 1858 og tatt i bruk 1. november 1859. Fyrtårnet er 46 m høyt og er det nest høyeste i Danmark. (Dueodde fyr på Bornholm er 1 m høyere). Fyret er tegnet av den danske arkitekten N.S. Nebelong.

Fyrets roterende linse veier noe over 2 tonn og flyter på kvikksølv. Lyskilden er en natriumpære på 400W. Lyset (et lynblink hvert 4. sekund) kan sees på 20 nautiske mils avstand.

Fyret er åpent for publikum på dagtid, og 210 trinn fører til toppen av fyret hvor det er vid utsikt over Grenen, Skagen, Kattegat og Skagerrak.

Skagen fyr ble fredet i 1977. Fredningen omfatter selve fyret samt fyrmesterboligen med uthus.

## Historie
Utenfor Skagen finns ett stort rev som forflytter seg hvert år . 

Det første fyret på Skagen ble oppført 1560 på ordre fra kong Fredrik II, som hadde bestemt at fyr skulle bygges i Skagen, på Anholt og på Kullen. Klager hadde kommet fra flere hold, bl.a. fra hollandske skippere som seilte på Østersjøen. De påpekte at det var risikabelt å runde Skagen i mørke for å seile mot Øresund. Ved å kreve inn en høyere toll i Øresund skulle den danske staten finanisiere bygging og drift av fyrene. 

Det første fyret i Skagen var et enkelt fyrfat. I 1625 ble et vippefyr tatt i bruk på Fyrbakken i Østerbyn på Skagen. *Det hvide fyr*, som var i bruk mellom 1745 og 1858, er bevart.

## Referanser

## Eksterne lenker
* Skagen Fyr på Store norske leksikon
Harpokrates

**Harpokrates** er en egyptisk guddom og representerer Horus som barn. Navnet er den greske formen for det egyptiske *Harpakhrad* eller *Heru-Pa-Khret* som betyr *Barnet Horus*.

Horus ble født av Isis, modergudinnen, med Osiris, den opprinnelige gudekongen i Egypt som hadde blitt myrdet av sin bror Set og som deretter ble guden for underverden. 

Han gjengis ofte naken og med en finger ved munnen, noe som blitt sett på som barnets sutting på fingeren, eller en påminnelse om å bevare en hemmelighet (shhhh!). Det er spesielt grekerne som så på ham som stillhetens og hemmelighetens gud.

Kunsten som avbildet Harpokrates er meget rik og mangfoldig. Han er for eksempel gjengitt på de såkalte Horussteler som ble benyttet i forbindelse med magi i Egypt. Stelene var meget utbredt som magisk beskyttelse mot onde ånder i hjemmet. På stelen ser man for eksempel Horusbarnet med to slanger i hver hånd, samt en løve i venstre hånd og en antilope i høyre, stående på to krokodiller og med en beskyttende Bes-maske over sitt hode. Han er også framstilt sittende på Isis skjød som solbarnet i en lotusblomst eller som en vannbærer med en krukke eller et overflødighetshorn som likeledes symboliserte overflod.

Denne formen av Horus ble dyrket i både Hellas og i Egypt i Sentiden (712-332 f.Kr.)

Harpokrates er en viktig skulptur som er å finne i en av  salene i frimurerlogens annet skift; Andreasskiftet. Han fremstilles her som i  det gamle Egypt og antikkens Hellas med fingeren foran munnen som symbol på å holde den esoteriske kunnskap og visdom hemmelig og ikke åpenbare dette for noen som ikke er innviet i de skjulte hemmeligheter.

## Referanser
Ihi

**Ihi** (også transkribert *Jḥj, Ahi*) var i henhold til oldtidens egyptiske religion og mytologi en mindre musikkgud og en abstrakt personifisering av lyden fra rytmeinstrumentet sistrum. Han ble dessuten sett på som herre over Sistrumspillet som fordrev onde ånder. Ihi var sønn av Hathor og Horus. Han representerte barndom, musikk og glede. I form av en barnegud utfylte han oppfatningen av gudene som en del av en guddommelige familie.

Han ble vanligvis avbildet som en ung, naken gutt med sistrum og menat. Hans navn kan rett og slett bety «musikeren» eller særskilt «sistrumspiller», eller kanskje «kalv». Det siste da en henvisning til hans mor, kugudinnen Hathor. Dog var det andre gudinner som kunne bli omtalt som hans mor, blant dem Isis, Sekhmet, og Neith. Han var personifiseringen av ekstasen som ble erfart ved å spille Hathors guddommelige musikkinstrument.

Han hadde ikke noe tempel dedikert særskilt for seg, men ble dyrket i tempelet til Hathor i Dendera tempelkompleks i Øvre Egypt. Her bygget den romerske herskeren Augustus et *mammisi*, fødehus. På veggene var det avbildninger av scener som feiret Ihis unnfangelse og fødsel. I gravtekster og Den egyptiske dødeboken ble han omtalt som «brødets herre» og omtalt som «ansvarlig for ølet». Det er tolket som å bety at han var knyttet til de religiøse ofringene og rituelle feiringene av Hathor, hvor rus var en del av virkemidlene for oppnå kontakt med guddommen.

## Referanser
Kebehut

**Kebehut** (stavet i hieroglyfer som *Qeb-Hwt*, transkribert som *Kebechet, Khebhut, Qébéhout, Kabehchet* og *Kebehwet*) er i henhold til oldtidens egyptiske religion og mytologi en gudinne for vann. Hun er en abstrakt guddom, en personifisering av den balsamerende væske, og hennes navn har betydning «himmelsk vann» eller «kjølende vann». 

## Vann til de døde
Hun er antatt å ha være datter av Anput, en gudinne som er kun hunkjønnsutgaven av sin ektefelle Anubis, en gud framstilt med sjakalhode, tilknyttet mumifisering og etterlivet. Kebehut ble framstilt som en slange eller en struts som bar vann. Hun representerte friskheten og renselsen ved vann som vasket innvollene til de avdøde, og brakte hellig vann til Anubis for hans oppgaver. I pyramidetekstene er Kebehut referert til som slangen som «oppfrisker og renser» farao.

Det er antatt at hun også brakte vann til de avdødes ånder mens de ventet på mumifiseringsprosessen å bli fullført. Hun var antagelig knyttet til mumifiseringen hvor hun beskyttet kroppen mot nedbrytning slik at den holdt seg frisk for fornyelse av de avdødes ''ka'' (livskraft).

## Referanser
Heh

**Heh** (også transkribert som *Ḥeḥ, Huh, Hah, Hee, Hmm*, eller *Hrm*) er i henhold til oldtidens egyptiske religion og mytologi en guddom som står for uendeligheten og tilhørte ogdoaden. Navnet Heh hadde betydningen «Uendelig» og han må ikke forveksles med en gud i enneadsystemet med likelydende navn, Hu. Hans kvinnelige motpart var Ḥeḥut, som ganske enkelt er hunkjønnsformen av navnet hans.

## Uendelighetens gud
Ogdoaden besto av åtte guddommer som ble dyrket i byen Hermopolis. Disse var organisert i fire par, hvert par bestående av en mann og en kvinne. Mennene ble visuelt framstilt som mennesker med froskehoder mens kvinnene med slangehoder. Heh var sammenstilt med Hauhet, og de andre gudene var Nun og Nut, Kekui og Kekuit, og Qerḥ og Qerḥet.

Blant andre faste framstillinger av Heh viser ham sammenkrøket, holder en palmestilk i hver hånd (eller i en av dem), tidvis med en palmestilk i håret da palmegreiner representerte et langt liv for oldtidens egyptere, årene var representert ved hakk eller innsnitt på grenene. Avbildninger i denne formen viser også en sjenring ved roten av hver palmegrein, som i seg selv representerte uendeligheten. Framstillinger Huh ble også benyttet i hieroglyfer for å representere en million, som i all vesentlighet ble betraktet som ekvivalent med uendeligheten i oldtidens egyptiske matematikk. Av den grunn ble denne guddommen også omtalt som «guden av millioner av år».

Den primære betydning av begrepet ḥeḥ var således «million» eller «millioner», og av den grunn ble Heh en guddommelig personifisering av uendeligheten.


Fil:Heh and Hehet.jpg|Heh og Hauhet
Fil:Heh as chaos.svg|Heh som uendelighets vann i kaoset
Fil:Silla cedro Tutankhamon.jpg|Stol med guden Heh (Graven til Tutankhamon)


## Ikonografi
Guden Heh ble vanligvis framstilt som et menneske, som en mannlig figur med et guddommelig skjegg og en parykk. Vanligvis var han knelende, eller med et kne løftet, og holdt vanligvis en palmegrein i en hånd eller en hver i begge hender. Disse ble benyttet i templene under bestemte seremonier, noe som forklarer bruken palmen som det hieroglyfiske symbolet for rnp.t, «år». Tidvis hadde guden også en palmegrein i håret.

## Kult
Den guddommelig personifiseringen og noe abstrakte guden for uendeligheten hadde ingen kjente kultsentre eller helligdom. Isteden dreide hans dyrkelse rundt symbolisme og personlig tro. Gudens bilde og dets ikonografiske elementer reflekterte ønsket for millioner av år eller styre. Som sådan figurerer Heh jevnlig som representasjoner på amuletter, smykker og kongelig ikonografi fra slutten av Det gamle rike og framover.

## Referanser


## Litteratur
* Barta, Winfried (1992): «Die Bedeutung der Personifikation Huh im Unterschied zu den Personifikationen Hah und Nun», *Göttinger Miszellen* 127, s. 7–12.

## Eksterne lenker
* 
*
Delta Force

**Delta Force** (norsk: **Deltastyrken**) eller **1st Special Forces Operational Detachment-Delta (1st SFOD-D)** som den egentlig heter, er en spesialenhet i den amerikanske hæren. Styrken driver primært antiterrorvirksomhet, men kan også utføre andre oppgaver.

## Historie
1st Special Forces Operational Detachment-Delta, også kjent som Enheten, ble opprettet i 1977, med britiske Special Air Service (SAS) som modell.  Oberst Charlie Beckwith er regnet som avdelingens grunnlegger. Delta har deltatt i en rekke kjente og ukjente operasjoner, bl.a. i Grenada, Afghanistan, Irak. Enhetens mest omtalte oppdrag fant sted under den somaliske borgerkrigen i 1993, i Slaget om Mogadishu    

Styrken har tilgang til spesialvåpen og den nyeste teknologien. Oppdragstyper er spesielle offensive operasjoner (DA – direct action) som gisselredning, oppklaring og annet. 

Oppdragene og alt som har med styrken å gjøre er sikkerhetsgradert på høyeste nivå, og alle involverte har taushetsplikt.

### Viktige oppdrag

## Referanser


## Eksterne lenker
*
Johann Walter (katolsk prest)

**Johann Walter** (kinesisk navn: *Lu Zhongxian*,  født 6. januar 1708 i Zilina i Slovakia, død 24. juni 1744 i Beijing i Kina) var en kinamisjonær av tysk-bøhmisk familie. Han trådte inn i jesuittordenen i Bøhmen den 10. oktober 1729. I 1738 ble han sendt til Malabarkysten i India for å misjonere der. Men allerede i 1740 ble han sendt videre til Kina. Han ble tilknyttet det kinesiske keiserhoff som musiker i 1742. 

Han døde i Beijing og ble begravet på det katolske gravfeltet Zhalan. 
## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Mamajev Kurgan

**Mamajev Kurgan** (Мамаев Курган) er en dominerende høyde ved byen Volgograd (tidligere Stalingrad) i den sørvestlige delen av Russland. Høyden er kjent for de intense kampene der under slaget om Stalingrad under andre verdenskrig 1942&ndash;43. I dag har Mamajev Kurgan minnesteder og et gigantisk monument, statuen «Moderlandet kaller», til minne om slaget.

## Kampene om Mamajev Kurgan

Da de tyske styrkene fra 6. armé rykket frem mot Stalingrad den 13. september 1942 ble høyden Mamajev Kurgan sted for harde kamper mellom de tyske angriperne og de sovjetiske forsvarerne fra 62. armé. Kontroll over høyden ble av begge parter ansett som viktig da den ga kontroll over bykjernen. Sovjetstyrkene hadde bygd sterke forsvarsstillinger, med skyttergraver, minefelt og piggtrådsperringer. De tyske styrkene avanserte på tross av store tap, og tok til sist høyden. Etter erobringen fortsatte de tyske styrkene angrepet mot bykjernen og tok jernbanestasjonen «Stalingrad-1» under høyden som ble erobret den 14. september.

Samme dag ankom den sovjetiske 13. gardegeværdivisjon med 10&nbsp;000 soldater Stalingrad og angrep høyden som de etter store tap gjenerobret den 16. september. De fortsatte å kjempe for jernbanestasjonen og dagen etter var divisjonen tilnærmet tapt. Den røde armé forsterket forsvarerne så raskt som mulig, mens den tyske siden angrep inntil tolv ganger om dagen, mens sovjetsiden svarte med voldsomme motangrep.

Kontrollen over høyden skiftet en rekke ganger, den 27. september 1942 hadde de tyske styrkene igjen erobret halvparten av høyden. Sovjetstyrkene klamret seg fast på kanten av høyden, den sovjetiske 284. rifledivisjon forsvarte den strategiske posisjonen. Forsvarerne holdt ut til 26. januar 1943 da den sovjetiske vinteroffensiven avlastet dem, isolerte og deretter nedkjempet de tyske styrkene i Stalingrad.

## Kilder

* Beevor, Anthony: *Stalingrad*, Spartacus Forlag, 2002, ISBN 82-430-0263-4

## Eksterne lenker
* 
* Mamajev Kurgan museum i Volgograd, offisiell nettside (russisk, engelsk og tysk)
* Satellittfoto fra Google Maps
* Beskrivelse av monumentet fra nettstedet Structurae (engelsk)
Trine Rein

**Trine Rein** (født 1970) er en norsk sanger. 

Hun er født i San Francisco og har både amerikansk og norsk statsborgerskap. Hun er oppvokst på Nesodden.

Reins far er amerikansk og hennes mor norsk. Det ble brudd mellom faren og moren da hun var ett år og hun flyttet da til Norge sammen med sin mor. Hun flyttet tilbake til USA i 1986 for å ta siste året på videregående der. Hun hadde også et kort opphold i USA rundt år 2000, hvor hun blant annet jobbet som limousinsjåfør.

Hun fikk sitt gjennombrudd i 1993 med debutalbumet *[[Finders, Keepers]]* som lå øverst på salgslistene i Norge i fem uker og har totalt solgt til 3 &times; platina. Albumet ga henne prisen Årets nykommer under Spellemannprisen 1993. Året etter ble hun nominert til årets spellemann under Spellemannprisen 1994, som dette året ble kåret delvis ved hjelp av publikumsstemmer. Hun ga ut sitt andre album, *[[Beneath My Skin]]*, i 1996. For albumet ble hun nominert til Spellemannprisen 1996 i klassen kvinnelig artist.

Rein ble populær i Japan, hvor nesten to tredeler av totalt ca. 600&nbsp;000 eksemplarer av det første albumet ble solgt. Hun deltok i Norsk Melodi Grand Prix i 2006 og 2007. I 2009 deltok hun i *[[Zebra Grand Prix]]* på TV 2 Zebra, hvor hun sammen med lagkamerat Jan Erik Larssen kom på førsteplass. Hun var i 2015 finalist i NRKs musikkonkurranse *[[Stjernekamp]]*. Hun har i flere år turnert met egen juleproduksjon. I 2021 vant hun Gammleng-prisen i klassen sanger.

I forbindelse med *[[Julegaven (album)|Julegaven]]*, et musikalbum fra 2011 med julesanger på norsk og engelsk, sto hun fram som kristen.

Hun er gift med Lars Monsen.

## Diskografi
### Album
* 1993: *[[Finders, Keepers]]*
* 1996: *[[Beneath My Skin]]*
* 1998: *[[To Find the Truth]]*
* 2004: *[[The Very Best of Trine Rein]]* (samlealbum)
* 2010: *[[Seeds of Joy]]*
* 2011: *[[Julegaven (album)|Julegaven]]*
* 2013: *20 år midt i musikken - Hit'er & favoritter live* (samlealbum)

*2017: *The Well* 
* 2019: *Julegaven* – med Eli Kristin Hansveen
* 2022: *Alive*

### Singler
* 1991: «Ghost Jam» – sammen med W.I.P
* 1993: «Just Missed The Train»
* 1994: «Stay with me baby»
* 1996: «Torn»
* 1996: «Do you really wanna leave me this way»
* 1996: «The State I'm in»
* 1996: «Never Far Away»
* 1997: «David»
* 1998: «World Without You»
* 1998: «Stars And Angels»
* 2014: «Closer»
* 2016: «Don't Say It's Over»
* 2016: «Hello It's Me»
* 2019: «Where do we go?» – duett med Ole Børud
* 2020: «You Make Me Oooo»
* 2020: «Joy»
* 2020: «Mother»
* 2020: «Get Your Act Together»
* 2021: «Live & Forgive»
* 2021: «Fighter»
* 2021: «Prove Myself»
* 2021: «Heroine»
* 2021: «Nå er det jul igjen» – duett med Adrian Jørgensen
* 2022: «Be Ok»

### Annet
* 2008: *Time for Peace* – med KOR-90

## Referanser


## Eksterne lenker
* 
* 
* 
*
Keith Mars

**Keith Mars** er fiktiv figur i TV Norge-serien Veronica Mars, spilt av Enrico Colantoni. Keith er tidligere sheriff i den fiktive byen Neptune, California og jobber nå som privat etterforsker i sitt eget firma Mars Investigation. Han har en datter, Veronica Mars, som er 19 år og som av og til hjelper ham med etterforskningen.
Jakov Pavlov

**Jakov Fedotovitsj Pavlov** (russisk *Яков Федотович Павлов*; født 4. oktober 1917, død 29. september 1981) var en sovjetisk soldat og Helt av Sovjetunionen for sin heroiske innsats under slaget om Stalingrad under andre verdenskrig.
Blodige Grøss

**Blodige Grøss** er en tegneserieantologi som presenterer norskproduserte tegneserier i sjangrene skrekk og grøss. Antologien blir utgitt av Kelpie forlag. Foreløpig har det blitt utgitt tre nummer i serien. Nummer 1 ble utgitt i 2005, nummer 2 i 2007, mens tredje og foreløpig siste nummer kom ut i 2008.

## Blodige Grøss 1
Inneholder:
* «Buktalerens hemmlighet» av Tommy Kvarsvik og Tom Richard Tokle (Tomte)
* «Da vaktmester Nervheim tok svømmetimen...» av Tommy Kvarsvik, Heidi Næss og Grethe Bentsen
* «Barnevakten» av Tomte

## Blodige Grøss 2
Inneholder:
* «De vandøde» av Jonas Larsen og Alexander Gustafsson
* «Det indre ytre» av Tommy Kvarsvik og Tomte
* «Den gamle enka» av Torgeir Trapnes
* «Ouijabrettet» av Jonas Larsen og Tomte

## Blodige Grøss 3
Inneholder:
* «Stanken av hevn» av Jonas Larsen og Alexander Gustafsson
* «Stab» av Kristoffer H. Stokkerud 
* «En sak om liv og død» av Jonas Larsen og Torgeir Trapnes
Riboflavin

**Riboflavin**, også kalt *vitamin B<sub>2</sub>*, *lactoflavin* eller *vitamin G*, er et vannløselig vitamin med en nøkkelrolle i å opprettholde helse hos mennesker og dyr. Navnet kommer fra det latinske ordet *flavus* som betyr gul og *[[ribose]]* som er et monosakkarid. Riboflavin inngår i hovedsak som en sentral komponent i kofaktorene FAD (flavin adenin dinukleotid) og FMN (flavin mononukleotid) og er derfor nødvendig for alle flavoproteiner. Disse faktorer katalyserer ulike red-oks reaksjoner, og riboflavin er derfor nødvendig for en rekke cellulære prosesser. Som de andre B-vitaminene spiller den en sentral rolle i energi-metabolisme, og for metabolismen av fett, ketonlegemer, karbohydrater og proteiner.

Riboflavin er best kjent visuelt som det vitaminet som gir den oransje fargen til B-vitaminpreparater, den gule fargen på vitamintilskuddløsninger, og den uvanlige fluoriserende gule fargen på urinen til personer som bruker høydose B-komplekspreparater (ingen andre vitaminer gir farget urin).

Riboflavin ble isolert på 1930-tallet av melk og viste seg å være et vannløselig krystallinsk stoff med gulgrønn farge. Riboflavin er et nukleosid som består av en nitrogenholdig base og sukkerderivatet ribotol.

## Funksjon
Riboflavin er sentralt for cellenes energiproduksjon og er viktig for karbohydrat-, fett- og proteinforbrenningen. Vitaminet deltar også ved produksjon av flerumettede fettsyrer og flere viktige hormoner. Det aktiverer og støtter flere andre næringsstoffer i deres formål og effekter, blant annet niacin, folsyre og vitamin B<sub>6</sub> samt vitamin K. En annen viktig funksjon er å bryte ned ulike giftstoffer og legemidler i leveren. Riboflavin er også en av kroppens viktigste antioksidanter. Når en fosforgruppe kobles på riboflavinmolekylene ved det femte karbonatomet dannes FMN som så blir byggesten til FAD. Omdanningen av riboflavin til sine enzymformer hemmes ved nedsatt funksjon i skjoldkjertelen eller binyrene.

## Riboflavinkilder
Melk og melkeprodukter, egg, kjøtt, bladrike grønnsaker, lever, nyrer, belgfrukter, tomater, gjær, sopp, og mandler er gode kilder til riboflavin, men lyseksponering ødelegger vitaminet. Vitaminet absorberes i tynntarmen, og lagring av riboflavin i kroppen hos velnærte personer vil forhindre riboflavinmangel i opptil 5 måneder. Riboflavinoverskudd vil bli utskilt i urinen, og har ingen kjent toksisitet. 

Når riboflavin brukes som fargestoff i mat, har det E-nummer E101.

Anbefalt daglig inntak for barn er 0,4-1,1 mg, for kvinner 1,2-1,3 mg (gravide/ammende 1,6/1,7 mg) og for menn 1,3-1,6 mg.
Richard Hilton

**Richard Hilton** (født 17. august 1955 i Los Angeles, California, USA) er en amerikansk eiendomsmegler og barnebarn av Conrad Hilton, grunnleggeren av hotellkjeden Hilton. Han er far til Paris Hilton.

Han er nummer seks av åtte barn av Barron Hilton. Richard Hilton er siden 1978 gift med Kathy Hilton (1959-), sammen har de barna Paris Hilton (1981-), Nicky Hilton (1983-), Barron Hilton (1989-) og Conrad Hilton (1994-).

Hilton driver sammen med Jeff Hyland et meglerfirma, Hilton & Hyland, som har spesialisert seg på dyre villaer i Los Angeles-området, og han arbeider dels som megler og dels som styreformann i firmaene.

Til tross for hva som iblant skrives i media er Richard Hilton ikke eier av Hilton-hotellene. Hiltonfamiliens andel av aksjene i hotellkjeden ligger ifølge *[[The Times]]* på 5%, eid av Richard Hiltons far Barron Hilton.

## Referanser